ΓΡΑΠΤΗ ΕΡΩΤΗΣΗ E-0742/00

υποβολή: Marialiese Flemming (PPE-DE) προς την Επιτροπή

(13 Μαρτίου 2000)

Θέμα: Διάθεση αποβλήτων στην Αθήνα, Βρυξέλλες και Μιλάνο

Στη σημερινή τοξική ρύπανση του Δούναβη και των παραποτάμων τους στην περιφέρεια της Σερβίας και Ρουμανίας διαπιστώθηκε ότι η εν λόγω κατάσταση κατέστη δυνατή,αποκλειστικά και μόνο,λόγω της ελλείψεως εγκαταστάσεων καθαρισμούδάτων.

Τί προτίθεται να πράξει η Επιτροπή στο πλαίσιο αυτό σε ό,τι αφορά τις μηφιστάμενες εγκαταστάσεις καθαρισμούδάτων στην Ευρώπη;

Τί προτίθεται να πράξει περαιτέρω η Επιτροπή σε σχέση με ελλείψεις εγκαταστάσεως διαχειρισμού αποβλήτων εντός της Ένωσης, και ποιά είναι η κατάσταση στον εν λόγω τομέα σε ό,τι αφορά τις πόλεις Αθήνα, Βρυξέλλες και Μιλάνο;

Πότε προβλέπεται να έχουν περατωθεί οι προγραμματιζόμενες ή οι βελτιωμένες εγκαταστάσεις καθαρισμού των αποβλήτων;

Απάντηση της κας Wallstrm Εξ ονόματος της Επιτροπής

(27 Απριλίου 2000)

Το θέμα της επεξεργασίας των λυμάτων έχει ουσιαστική σημασία για τη δημόσιαγεία και το περιβάλλον. Είναι συνεπώς απαραίτητο να ληφθούν επειγόντως μέτρα σε ορισμένες μεγάλες ευρωπαϊκές πόλεις για να διασφαλισθείψηλό επίπεδο προστασίας.

Οι μονάδες επεξεργασίας αστικών λυμάτων και λυμάτων της βιομηχανίας γεωργικών προϊόντων διατροφής καλύπτονται από την οδηγία του 1991 περί επεξεργασίας αστικών λυμάτων (οδηγία 91/271/ΕΟΚ του Συμβουλίου της 21ης Μαΐου 1991, για την επεξεργασία των αστικών λυμάτων(1)). Η οδηγία αυτή απαιτεί συλλογή και επεξεργασία των λυμάτων σε όλες τις περιοχές όπουπάρχει συγκέντρωση πληθυσμού ή οικονομικών δραστηριοτήτων (οικισμοί) με περισσότερους από 2000 κατοίκους, ή που αντιστοιχούν σε ισοδύναμη ρύπανση από λύματα και καθορίζει προθεσμίες για τη σταδιακή επίτευξη του περιβαλλοντικού στόχου, ανάλογα με το μέγεθος του οικισμού και με τα χαρακτηριστικά τωνδάτων στα οποία διοχετεύονται τα λύματα.

Τα λύματα που προέρχονται από μεγάλες βιομηχανικές εγκαταστάσεις διέπονται από την οδηγία του 1996 για την ολοκληρωμένη πρόληψη και έλεγχο της ρύπανσης (οδηγία 96/61/ΕΚ του Συμβουλίου της 24ης Σεπτεμβρίου 1996(2)). Για τη συμμόρφωση τωνφιστάμενων εγκαταστάσεων με την οδηγία έχει προβλεφθεί μεταβατική περίοδος μέχρι το 2007.

Η απόρριψη ορισμένων επικίνδυνων ουσιών καλύπτεται από την οδηγία του 1976 για τις επικίνδυνες ουσίες (οδηγία 76/769/ΕΟΚ της 27ης Μαΐου 1976 περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων(3)) καθώς και από τις θυγατρικές της οδηγίες που αφορούν συγκεκριμένες ουσίες όπως οδράργυρος, το κάδμιο και άλλες.

Οι πηγές λυμάτων που δεν καλύπτονται από τις ανωτέρω νομοθετικές πράξεις θα αποτελέσουν αντικείμενο της προσεχούς οδηγίας-πλαισίου για τα ύδατα (δεύτερη ανάγνωση στο Κοινοβούλιο το Φεβρουάριο του 2000" η συνεννόηση και η τελική έγκριση προβλέπονται για την άνοιξη ή το καλοκαίρι του 2000). Βασικοί στόχοι της οδηγίας θα είναι η επέκταση της προστασίας τωνδάτων σε όλα τα ύδατα, η επίτευξη ή διατήρηση της καλής κατάστασης εντός καθορισμένης προθεσμίας, η διαχείριση τωνδάτων με βάση τις λεκάνες απορροής των ποταμών, η συνδυασμένη προσέγγιση των κριτηρίων εκπομπής και των κριτηρίων ποιότητας τωνδάτων και η μεγαλύτερη συμμετοχή των πολιτών στις διαδικασίες προγραμματισμού και λήψης αποφάσεων.

Το 1999, η Επιτροπή άρχισε να αξιολογεί αφενός τα μέτρα που έχουν ληφθεί από τα κράτη μέλη προκειμένου να συμμορφωθούν με το πρώτο στάδιο της εφαρμογής της οδηγίας για την επεξεργασία των αστικών λυμάτων (λήξη της προθεσμίας στις 31 Δεκεμβρίου 1998) και, αφετέρου, το χαρακτηρισμό ευαίσθητων περιοχών. Τα αποτελέσματα των αξιολογήσεων αυτών αναμένονται εντός του τρέχοντος έτους και η Επιτροπή προτίθεται να λάβει τα αναγκαία μέτρα για την επιβολή της σχετικής νομοθεσίας σε περιπτώσεις μη συμμόρφωσης. Όσον αφορά τις γνωστές περιπτώσεις μη συμμόρφωσης (Βρυξέλλες, Μιλάνο), η Επιτροπή έχει κινήσει ήδη από το 1999 διαδικασίες επί παραβάσει.

Ανάλογα με το μέγεθος των οικισμών και με τα χαρακτηριστικά τωνδάτων στα οποία διοχετεύονται τα λύματα, οι προθεσμίες για τη θέση σε λειτουργία των μονάδων επεξεργασίας αστικών λυμάτων είναι οι 31 Δεκεμβρίου 1998, 31 Δεκεμβρίου 2000 και 31 Δεκεμβρίου 2005. Η αντίστοιχη προθεσμία για τις μεγάλες βιομηχανικές εγκαταστάσεις είναι το 2007. Οι προθεσμίες για τις πηγές ρύπανσης που καλύπτονται μόνο από την οδηγία πλαίσιο για τα ύδατα (ουσίες προτεραιότητας)θα αποφασισθούν από το Κοινοβούλιο και το Συμβούλιο στο πλαίσιο της θέσπισης της συγκεκριμένης οδηγίας.

Η Κοινότητα παρέχει επίσης ουσιαστική χρηματοδοτική στήριξη για την κατασκευή μονάδων επεξεργασίας λυμάτων στις λιγότερο ευνοημένες περιοχές της, μέσω του Ταμείου Συνοχής, επί παραδείγματι (περισσότερα από 3.800 ΜΕ μεταξύ 1993 και 1999). Πέραν τούτου, στο πλαίσιο της προενταξιακής χρηματοδοτικής συνδρομής, οιποδομές επεξεργασίας λυμάτων θα αποτελέσουν προτεραιότητα του προενταξιακού διαρθρωτικού μέσου (κανονισμός (ΕΚ) αριθ. 1267/1999 του Συμβουλίου της 21ης Ιουνίου 1999(4)).

(1) ΕΕ L 135 της 30.5.1991.

(2) ΕΕ L 257 της 10.10.1996.

(3) ΕΕ L 262 της 27.9.1976.

(4) ΕΕ L 161 της 26.6.1999.